Nagoya terebi hōsō
Ohjelmiston erityispiirteitä

Asema on tunnettu koko Japanissa televisioanimaatio Kidō senshi Gundamin ensimmäiset kolme sarjaa Sunrisen kanssa tuottaneena kanavana. 1990-luvulla Nagoya tv:nkin näyttämät 4 Gundam-sarjaa Kidō senshi V Gundamista Kidō shin seiki Gundam X:ään olivat Tv Asahin tuottamia.
Japanin tunnettujen televisiokanavien joukossa Nagoya tv panostaa eniten juontajiin ja on tunnettu erityisest naisjuontajien ympärille rakennetuista ohjelmistaan. Asema on kuitenkin perinteisesti vaatinut kokemusta kuuluttajiltaan, ja vastavalmistuneiden juontajien sijaan onkin palkattu usein jo muualla työskennelleitä juontajia. Useimmat juontajat ovat myös sopimuspohjaisesti aseman palveluksessa, joten freelanceriksi ryhtyminen asemalta on yleistä (mm. Yūko Okayama ja Kazuhiro Kojima ovat lähtöisin kanavalta).
Kanavan itse tuottamissa ohjelmissa esiintyy usein paikallisia kuuluisuuksia, kuten Yukio Miyachi, Kiyomi Yano ja Hideshi Itō. He ovat tunnettuja Tōkain alueella toimittuaan vuosia tunnetuissa radio-ohjelmissa. Valmiiksi tunnettujen julkkisten toivotaan vetävän kanavalle vakiokuntelijoitaan, mutta samasta syystä heidän ohjelmistaan katsotaan myös puuttuvan tuoreutta.
Aiemmin asema käytti muiden tunnettujen kanavien tapaan runsaasti Yoshimoto Kōgyōn henkilöitä variety-ohjelmissaan. Vaikka yhtiöiden suhteet ovat laimenneet 2000-luvulla, esiintyvät Tomohiro Takayama, Roberto ja King Kong yhä säännöllisesti kanavalla. Lisäksi kanava on syventänyt suhteitaan tokiolaisiin tuotantoyhtiöihin, kuten Horiprohon (Speed Wagon, Summers ja Hikaru Ijūin) ja Watabe Entertainmentiin (Bibiru Ōki).
Kanava lähettää myöhäisilloin etupäässä uusintoja, mitä katsojat ovat useasti kritisoineet. Pitkään jatkunut Tamori Club on tyypillinen esimerkki iltauusintaohjelmistosta.
Alkuajoista lähtien kanavalla on näytetty runsaasti kanavan itsensä tuottamia sarjoja, mutta kohdealueena on ollut vain paikallinen lähetysalue, eikä koko Japani. Tästä huolimatta monet niistä nousivat puheenaiheiksi koko maassa. Sarjojen tuotantokokemuksen kasaantuessa kanava on tuottanut myös runsaasti perustamisensa vuosijuhlaohjelmia ja muita tv-spesiaaleja, jotka on näytetty koko Japanissa.
Kanava on alisteisessa asemassa verkon avainasema Tv Asahiin nähden, mutta ainoa ohjelelmalokero, jossa kanavan tuottamia ohjelmia näytetään koko Japanissa, on Mē-telen sunnuntaiaamun kello seitsemän anime. Tämä on kontrastissa Chūkyō tv:hen ja Chūbu Nihon hōsōhon, jotka vastaavat useista koko maassa näkyvistä ohjelmista (myös Tv Aichi tuottaa useita ohjelmia), nähden.
Asemalla on läheiset suhteet viereisellä Kinkin lähetysalueella toimivaan, samaan ANN-ketjuun kuuluvaan Asahi hōsōhon, ja Nagoya tv onkin näyttänyt kanavallaan lukuisia ABC:n tuottamia ohjelmia.
Kanavan uutisten tunnuksena on kanavan englanninkielinen lyhenne NBN Morse-aakkosin (－・ －・・・ －・).
Nagoya Tv aloitti säännölliset koko yön tv-lähetykset ensimmäisenä nagoyalaisista tv-kanavista. Alussa kyse oli vain sääennusteista taustamusiikilla, mutta näiden määrä väheni pikku hiljaa, ja nykyisin yölläkin näytetään lähes ainoastaan perinteisiä ohjelmia. Niitä käytetään kuitenkin yhä täyteohjelmina suorien golf- ja baseballotteluiden jäljessä peliajan pidennysten varalta.